Skupština Baltika

**Skupština Baltika** ili **Baltička skupština** (**BA**) (estonski: *Balti Assamblee*; latvijski: *Baltijas Asambleja*; litvanski: *Baltijos Asambleja*) jest regionalna organizacija koja promoviše međuvladinu saradnju između Estonije, Latvije i Litvanije. Ona pokušava da pronađe zajedničku poziciju u odnosu na mnoga međunarodna pitanja, uključujući ekonomska, politička i kulturna pitanja. Odluke skupštine su savjetodavne.

Budžet BA finansiraju vlade triju članica. Službeni jezici Baltičke skupštine su estonski, latvijski i litvanski. Sjedište i sekretarijat organizacije nalaze se u Rigi, glavnom gradu Latvije.

## Historija 
### Osnivanje 
Organizacija je formirana nakon što je odluka o njenom osnivanju donesena u Vilniusu 1. decembra 1990. prema propisima odobrenim 8. novembra 1991. u Tallinnu. Tri zemlje su se 13. juna 1994. složile oko strukture i pravila organizacije.

### Postignuća 
Baltička skupština, kao svoja glavna postignuća između 1991. i 2003. godine, smatra sljedeće:

* Povlačenje ruskih trupa iz država članica,
* Formiranje Baltičkog Vijeća ministara kao institucije vladine saradnje,
* Razvoj zajedničke baltičke ekonomske, obrazovne i informatičke politike,
* Usklađivanje zakonodavstva u skladu sa zahtjevima Evropske unije,
* Unapređenje procedura prelaska granice,
* Uspostavljanje nagrada Baltičke skupštine za književnost, umjetnost i nauku.

### Saradnja sa drugim geopolitičkim regionima 
Godine 2017. Baltička skupština, Beneluks i tri članice Nordijskog vijeća (Švedska, Danska i Finska, sve zemlje članice EU) tražile su intenziviranje saradnje na jedinstvenom digitalnom tržištu i raspravljale o socijalnim pitanjima, ekonomskoj i monetarnoj uniji Evropske unije, evropsku migrantsku krizu i saradnju u oblasti odbrane. Odnosi sa Rusijom, Turskom i Ujedinjenim Kraljevstvom također su bili na dnevnom redu.

## Struktura 
[mini|30. sjednica Baltičke skupštine u [Tallinnu u novembru 2011.]]
Baltička skupština ima 60 članova. Svaki od parlamenata triju država imenuje po dvadeset svojih članova u Skupštinu. Svaki nacionalni parlament imenuje dva člana za šefa i zamjenika šefa nacionalne delegacije. Šest glavnih delegata i zamjenika delegata čine Predsjedništvo BA. Predsjedavajući Predsjedništva je šef nacionalne delegacije zemlje domaćina naredne sjednice BA. Šefovi druge dvije nacionalne delegacije su potpredsjednici Predsjedništva. Predsjedništvo kontroliše BA između sjednica. Predsjedavajući djeluje kao koordinator rada BA, njen je predstavnik u drugim tijelima i povezuje se sa vladama tri članice.

## Sjednice 
Postoje redovne i vanredne sjednice. Redovna sjednica se saziva jednom godišnje, kao završni forum predsjedavanja zemlje, koji se odvija po principu godišnje rotacije u Estoniji, Latviji i Litvaniji. Godine 2003. održavale su se dvije sjednice godišnje – u proljeće i jesen, a zemlje – učesnici su imale polugodišnje predsjedavanje.

Svaka nacionalna delegacija može predložiti održavanje vanredne sjednice. Od 8. do 9. februara 1998. u Helsinkiju, Finska, nakon 2. zajedničkog sastanka Nordijskog vijeća i Baltičke skupštine, održana je prva vanredna sjednica Baltičke skupštine. Druga vanredna sjednica Baltičke skupštine održana je 27.-29. aprila 2005. u Pärnuu, Estonija, nakon 5. zajedničkog sastanka Baltičke skupštine i Nordijskog vijeća.

## Odbori 
Baltičku skupinu čine slijedeći stalni odbori:

* Odbor za budžet i reviziju
* Odbor za komunikacije i IT
* Odbor za ekonomska i socijalna pitanja
* Odbor za obrazovanje, nauku i kulturu
* Odbor za zaštita životne sredine i energije
* Odbor za pravo
* Odbor za sigurnost i vanjske poslove

Svaki član skupštine učestvuje u najmanje jednom odboru.

## Također pogledajte 
* Baltik

* Baltičke države
** Estonija
** Latvija
** Litvanija
* Beneluks
* Nordijsko vijeće

## Reference 
Kategorija:Skupština Baltika
Kategorija:Baltičke države
Kategorija:Međunarodne političke organizacije
Kategorija:Politika Estonije
Kategorija:Politika Latvije
Kategorija:Politika Litvanije